חוק תובענות ייצוגיות (תיקון מס' 10), התשע"ו-2016
הצעת חוק פרטית, הכנסת ה-20
פורסם: ספר החוקים, חוברת 2567, עמ' 1079, 2016-07-27T00:00:00+03:00
חוק תובענות ייצוגיות (תיקון מס' 10), התשע"ו-2016 קובע מספר תיקונים לחוק התובענות הייצוגיות שעיקרם הסדרת הנושא של הסתלקות מתובענה ייצוגית ופשרה. החוק מתווה את שיקול הדעת של בית משפט בבואו לאשר טובת הנאה למבקש, לתובע מייצג או לבא כוח מייצג, המבקשים להסתלק מבקשה לאישור או מתובענה ייצוגית; מרחיב את הגורמים הרשאים להגיש התנגדות לפשרה וקובע כי אדם הפועל לטובת עניינם של חברי הקבוצה רשאי להגיש התנגדות כאמור; בנוסף, החוק קובע, כי המגיש התנגדות לא יסתלק ממנה ולא יקבל על הסילוק טובת הנאה אלא באישור בית משפט; כן קובע החוק כי בית המשפט באשרו את הפשרה, יבחן אם התובענה עומדת לכאורה בתנאים לאישור תובענה ייצוגית וכי בית המשפט רשאי לתת הוראות בדבר הפיקוח על ביצוע הפשרה; נוסף על אלו, מסדיר החוק את נושא הפיצוי בדרך של תרומה באמצעות הקמת קרן האחראית על חלוקת הכספים.